**С О О П Ш Т Е Н И Е**

Одборот за доделување на државната награда „Мето Јовановски“, во согласност со Законот за државните награди, Законот за изменување и дополнување на Законот за државните награди („Службен весник на РМ“ бр. 52/06, 54/07, 74/12, 99/18 и 98/19) и Правилникот за работа на Одборот, на својата последна седница донесе

**О Д Л У К А**

за доделување на државната награда „Мето Јовановски“ за 2024 година за највисоко признание за долгогодишни остварувања во областа на промоцијата, заштитата и унапредувањето на човековите права

1. За остварувања во областа на промоцијата, заштитата и унапредувањето на човековите права, наградата им се доделува на:

– Здружение на граѓани „Центар за граѓански комуникации (ЦГК)“ – Скопје

– Лила Милиќ.

Наградата ќе им биде врачена на добитниците на 10 декември 2024 година (вторник) во 10часот во Собранието на Република Северна Македонија.

 **Претседател на Одборот,**

 **Александра Цветановска**